English: - [ Inaudible.] - a few of the things - I'll do them in reverse order, if that's okay. In terms of the issues raised around the VAWDASV concerns that Women's Aid have raised, obviously I've had them raised with me as well, and my officials have, and I've recently had a meeting with the Minister for Social Justice on this point. The Renting Homes (Wales) Act, just to remind everyone, is fundamentally about improving the rights of people who rent their homes. Currently, someone can remain living in supported accommodation for a long time but can still be subject to eviction with only several hours' or even days' notice. Renting homes limits this period of insecurity to six months, after which someone who is not at fault can only be evicted by giving them two months' notice. But we have provided for that initial six-month period to be extended, as Sioned said, with the agreement of the local authority, and, obviously, Sioned, we will be working with the local authorities to ensure that they're all adhering to that guidance and understand how that should work and what the criteria will be. We'll obviously work with Welsh Women's Aid to be able to do that. If someone with a supported standard contract does engage in anti-social behaviour it is possible to temporarily exclude that person for up to 48 hours. I understand the concerns being raised by Welsh Women's Aid, but I do think it's important for everyone to understand that there's already significant scope to manage a supported standard contract in ways that do not apply to other rented homes contracts. And of course I want to ensure that the legislation's working properly to protect the interests of abuse survivors and recognise the vital role refuges play in that, and I've agreed with the Minister for Social Justice that we will work together with Welsh Women's Aid to make sure that they thoroughly understand how the Act should be implemented, and of course we will undertake an impact assessment and put right anything that we think needs to be put right. I'm pretty confident, though, that what we have here is a misunderstanding of how the complexity of the Act works. This is a transformational Act. It completely changes the way that landlords and tenants interact with one another, and of course there's some misunderstanding as the Act comes into force, but we will of course do that, Sioned. We want to make absolutely certain that women in refuges in Wales are safe and properly served. We will work closely with the sector, as I said, to address any misunderstandings of the legislation, identify negative impacts and consider further actions, so I'm very, very happy to assure you that we will do that, as I have already assured the Minister for Social Justice. In terms of the comparison with Scotland that Mabon made, just to be very clear, you can be evicted through no fault of your own in Scotland if the landlord wishes to take possession of their home, and that can be done with very short notice periods. So, the idea that Scotland have somehow got around article 1, protocol 1 rights in the Human Rights Act is nonsense, I'm afraid. Our Act gives people the best protection in the whole of the UK, and I'm very, very proud of that, and this particular bit here extends that to current tenancies much faster than it would otherwise have done - in fact, within six months, and that is the six months we've always promised landlords they would have to adapt to changes. And then, in terms of what Janet Finch-Saunders said, I really, Deputy Llywydd, hardly know where to start with the misconceptions that she put about. Janet always refers people to her personal interests, which are of course as a private sector landlord, and I think today the least I can say is that it was very much on display that she's a private sector landlord. We think that people who live in private sector accommodation should have houses that are fit for human habitation, that are permanent places to live, that are properly managed and properly looked after, and good landlords do that already. Only the poor landlords will struggle with that, and I urge Janet to have a look at that. The cost-of-living crisis, however, made by her Government in Westminster, made considerably worse by the Liz Truss fiasco with the mortgages, and which put a lot of pressure on families, is a matter for the Conservative Government, and it is driving homelessness, she's absolutely right, and driving family breakdown. This Government is doing everything we can do to make sure that people are helped to get through the appalling economic storm created by the Conservative Government, and, Deputy Llywydd, these regulations will go a long way to helping in that battle. I recommend them to Members. Diolch.
Welsh: - [ Anghlywadwy.] - ychydig o'r pethau - fe roddaf i sylw iddyn nhw am yn ôl, os yw hynny'n iawn. O ran y materion a godwyd ynghylch pryderon trais yn erbyn menywod, cam-drin domestig a thrais rhywiol y mae Cymorth i Fenywod wedi'u codi, yn amlwg maen nhw wedi eu crybwyll wrthyf i hefyd, ac wrth fy swyddogion, ac rwyf wedi cael cyfarfod gyda'r Gweinidog Cyfiawnder Cymdeithasol ynghylch hyn yn ddiweddar. Mae Deddf Rhentu Cartrefi (Cymru), dim ond i atgoffa pawb, yn ymwneud yn y bôn â gwella hawliau pobl sy'n rhentu eu cartrefi. Ar hyn o bryd, gall rhywun barhau i fyw mewn llety â chymorth am gyfnod hir ond gall barhau i fod yn destun troi allan gyda dim ond sawl awr o hysbysiad neu hyd yn oed ddyddiau. Mae rhentu cartrefi yn cyfyngu'r cyfnod hwn o ansicrwydd i chwe mis, ac ar ôl hynny dim ond trwy roi dau fis o rybudd y gall rhywun nad yw ar fai gael ei droi allan. Ond rydym wedi darparu i'r cyfnod chwe mis cychwynnol hwnnw gael ei ymestyn, fel y dywedodd Sioned, gyda chytundeb yr awdurdod lleol, ac, yn amlwg, Sioned, byddwn yn gweithio gyda'r awdurdodau lleol i sicrhau eu bod nhw i gyd yn cadw at y canllawiau hynny ac yn deall sut y dylai hynny weithio a beth fydd y meini prawf. Yn amlwg byddwn yn gweithio gyda Chymorth i Ferched Cymru i allu gwneud hynny. Os yw rhywun sydd â chontract safonol â chymorth yn ymddwyn yn wrthgymdeithasol mae'n bosibl eithrio'r person hwnnw dros dro am hyd at 48 awr. Rwy'n deall y pryderon sy'n cael eu codi gan Cymorth i Ferched Cymru, ond rwy'n credu ei bod hi'n bwysig i bawb ddeall bod yna le sylweddol eisoes i reoli contract safonol â chymorth mewn ffyrdd nad yw'n berthnasol i gontractau cartrefi rhent eraill. Ac wrth gwrs fe hoffwn i sicrhau bod y ddeddfwriaeth yn gweithio'n iawn i amddiffyn buddiannau goroeswyr cam-drin a chydnabod y swyddogaeth hanfodol y mae llochesi yn ei chwarae yn hynny, ac rwyf wedi cytuno â'r Gweinidog Cyfiawnder Cymdeithasol y byddwn yn cydweithio gyda Cymorth i Ferched Cymru i wneud yn siŵr eu bod yn deall yn drylwyr sut y dylid gweithredu'r Ddeddf, ac wrth gwrs byddwn yn cynnal asesiad effaith ac yn unioni unrhyw beth sydd, yn ein barn ni, angen ei gywiro. Er hynny, rwy'n eithaf ffyddiog mai'r hyn sydd gennym ni yma yw camddealltwriaeth ynghylch sut mae cymhlethdod y Ddeddf yn gweithio. Mae hon yn Ddeddf drawsnewidiol. Mae'n newid y ffordd mae landlordiaid a thenantiaid yn rhyngweithio â'i gilydd yn llwyr, ac wrth gwrs bod rhywfaint o gamddealltwriaeth wrth i'r Ddeddf ddod i rym, ond byddwn ni'n gwneud hynny wrth gwrs, Sioned. Mae arnom ni eisiau gwneud yn gwbl sicr bod menywod mewn llochesi yng Nghymru yn ddiogel ac yn cael eu gwasanaethu'n briodol. Byddwn yn gweithio'n agos gyda'r sector, fel y dywedais, i fynd i'r afael ag unrhyw gamddealltwriaeth o'r ddeddfwriaeth, nodi effeithiau negyddol ac ystyried camau pellach, felly rwy'n hapus iawn, iawn i'ch sicrhau y byddwn yn gwneud hynny, gan fy mod eisoes wedi sicrhau'r Gweinidog Cyfiawnder Cymdeithasol. O ran y gymhariaeth â'r Alban a wnaeth Mabon, dim ond i fod yn glir iawn, gallwch gael eich troi allan heb unrhyw fai arnoch yn yr Alban os yw'r landlord yn dymuno cymryd meddiant o'i gartref, a gellir gwneud hynny gyda chyfnodau hysbysu byr iawn. Felly, mae'r syniad bod yr Alban wedi eithrio erthygl 1, hawliau protocol 1 yn y Ddeddf Hawliau Dynol yn ffwlbri, mae gennyf ofn. Mae ein Deddf yn rhoi'r amddiffyniad gorau i bobl yn y DU gyfan, ac rwy'n falch iawn, iawn o hynny, ac mae'r darn arbennig hwn yn ymestyn hynny i'r tenantiaethau presennol yn llawer cyflymach nag y byddai wedi'i wneud fel arall - mewn gwirionedd, o fewn chwe mis, a dyna'r chwe mis yr ydym ni wastad wedi addo i landlordiaid y byddai ganddyn nhw i addasu i newidiadau. Ac yna, o ran yr hyn a ddywedodd Janet Finch-Saunders, wn i ddim, Dirprwy Lywydd, ble i ddechrau gyda'r camsyniadau a draethodd. Mae Janet bob amser yn cyfeirio pobl at ei diddordebau personol, sydd wrth gwrs fel landlord sector preifat, ac rwy'n credu heddiw y lleiaf y gallaf ddweud yw ei bod yn amlwg iawn i bawb ei bod yn landlord sector preifat. Rydym ni'n credu y dylai pobl sy'n byw mewn llety yn y sector preifat gael tai sy'n ffit i fod yn gartref, sy'n llefydd parhaol i fyw, sy'n cael eu rheoli'n iawn ac yn cael gofal priodol, ac mae landlordiaid da yn gwneud hynny'n barod. Dim ond y landlordiaid gwael fydd yn cael trafferth gyda hynny, ac rwy'n annog Janet i gael golwg ar hynny. Mae'r argyfwng costau byw, fodd bynnag, a wnaed gan ei Llywodraeth hi yn San Steffan, a wnaed yn sylweddol waeth gan ffiasgo Liz Truss gyda'r morgeisi, ac sy'n rhoi llawer o bwysau ar deuluoedd, yn fater i'r Llywodraeth Geidwadol, ac mae'n arwain at ddigartrefedd, mae hi'n hollol iawn, ac yn arwain at chwalu teuluoedd. Mae'r Llywodraeth hon yn gwneud popeth y gallwn ei wneud i sicrhau bod pobl yn cael cymorth i fynd drwy'r storm economaidd ofnadwy a grëwyd gan y Llywodraeth Geidwadol, a, Dirprwy Lywydd, bydd y rheoliadau hyn yn cyfrannu llawer at helpu yn y frwydr honno. Rwy'n eu cymeradwyo i Aelodau. Diolch.